Flå kirke (Melhus)

Flå kirke er en liten langkirke av tre ved tettstedet Ler i bygda Flå, Melhus kommune i Trøndelag. Kirka er sognekirke i Flå sogn i det tidligere Melhus prestegjeld, og faller under Gauldal prosti. Flå kirke ble restaurert i 1968.Hugdal, 1994, s. 72-77

Den har et 16-stemmers pipeorgel bygget av Ryde & Berg i 2004. Dette erstattet orgelet fra 1930.Hugdal, 1994, s. 199 Tidligere statsmininster Per Borten er gravlagt på kirkegården ved kirka. Kirka ligger ca. 200 m øst for E6.

 Historie 

Man vet ikke sikkert når den første kirken på Flå ble bygget. Første sikre skriftlige kilde er Olav Engelbrektssons jordebok fra 1533 hvor Flå kirke nevnes, men det kan ha stått kirke her helt tilbake til 1100-tallet. Hugdal, 1994, s. 25-26 En antatt grunn til at man mangler kilder for kirkens tidlige historie er at prestegården med kirkedokumenter gikk tapt i en brann på 1600-tallet. I 1345 gikk det et jordras som tettet til elven Gaula, og da dette til slutt brast, ble dalen oversvømmet. Flere kirker ble ifølge historiske beretninger totalskadd i denne flommen, blant disse antar man at Flå kirke var.Hugdal, 1994, s. 26-28

Etter dette ble det bygget ny kirke på Kirkflå (Kjerskflå) oppunder Flå-åsen, dette skal ha vært en stavkirke. Selv om det her var tryggere i forhold til flom, var det værhardt, og et uvær i 1664 etterlot betydelige skader på kirken.Hugdal, 1994, s. 29 Man besluttet etter hvert å bygge ny kirke på samme sted, og i 1686 ble det ferdigstilt en ny kirke på Kirkflå.Hugdal, 1994, s. 31 På 1700-tallet ble kirkene solgt til private, men bygdefolket kjøpte tilbake kirken i 1779 for 950 riksdaler.Hugdal, 1994, s. 

Man fant snart ut at kirkens plassering var lite sentral, og mens den hadde vært i privat eie hadde den også forfalt. Dette ledet til at man bygget ny kirke på Flå som altså er dagens kirke.Hugdal, 1994, s. 44

 Referanser 

 Litteratur 


 Eksterne lenker 



Kategori:Kirker i Melhus
Kategori:Kirker i Gauldal prosti
Kategori:Religiøse byggverk fra 1794
Kategori:1794 i Norge
Kategori:Kulturminner i Melhus